《南湖》
宋代·赵廱

每忆南湖上，青帘卖酒亭。
柳条鱼颊翠，花片马蹄馨。
寒食经行路，晴窗入梦屏。
因循春又晚，风紧搅空冥。

作者简介：赵廱，字和仲，号竹潭，太原清源（今山西清徐）人（《宋诗纪事小传补正》）。高宗绍兴二十四年（一一五四）进士，二十六年，监车辂院，累迁宗正丞。孝宗淳熙二年（一一七五）知肇庆府（《广东通志》卷二一○）。今录诗六首。